ΓΡΑΠΤΗ ΕΡΩΤΗΣΗ E-1195/02

υποβολή: Erik Meijer (GUE/NGL) προς την Επιτροπή

(26 Απριλίου 2002)

Θέμα: Επιπτώσεις της εισαγωγής του ευρώ. Αύξηση της κατανάλωσης και ελλείμματα στους τραπεζικούς λογαριασμούς μεμονωμένων κατόχων

1. Γνωρίζει η Επιτροπή ότι, στην Ολλανδία, πολλοί καταναλωτές έχουν αρχίσει να ξοδεύουν σημαντικά περισσότερα χρήματα αφ' ότου εισήχθη το ευρώ και λόγω αυτού κινδυνεύουν να έχουν πολύψηλότερα έξοδα σε σύγκριση με το εισόδημά τους και έλλειμμα στον τραπεζικό λογαριασμό τους, όχι μόνο διότι έκτοτε αυξήθηκαν οι τιμές αλλά και διότι οι τιμές λόγω τηςψηλότερης αξίας του ευρώ φαίνονται σημαντικά χαμηλότερες απ' ό,τι στο πρόσφατο παρελθόν·

2. Παρατηρείται ανάλογο φαινόμενο στην καταναλωτική συμπεριφορά κάθε κράτους από τα 12 της ΟΝΕ ήπάρχουν σημαντικές διαφορές, κυρίως μεταξύ της κατηγορίας κρατών όπου το παλαιό νόμισμα είχε αξία μικρότερη των 10 λεπτών ή ακόμη και του 1 λεπτού του ευρώ (Αυστρία, Βέλγιο, Λουξεμβούργο, Ισπανία, Πορτογαλία, Ελλάδα, Ιταλία), της κατηγορίας όπου το ευρώ έχει αξία 2 έως 7 φορές μεγαλύτερη από την παλιά νομισματική μονάδα (Γαλλία, Φινλανδία, Ολλανδία, Γερμανία) και της Ιρλανδίας όπου η παλαιά νομισματική μονάδα είχε σαφώς μεγαλύτερη αξία από το σημερινό ευρώ·

3. Ποια μέτρα έχουν ληφθεί μέχρι τώρα ώστε να ενημερωθεί ο καταναλωτής για τους νέους κινδύνους που εγκυμονεί ηπερκατανάλωση· Τα μέτρα αυτά προετοιμάζονται και εφαρμόζονται μόνο σε επίπεδο κρατών μελών ή έχει προετοιμάσει και η Επιτροπή ή η Ευρωπαϊκή Κεντρική Τράπεζα τέτοια μέτρα·

4. Ποια συμπληρωματικά μέτρα κρίνει η Επιτροπή ότι πρέπει να επεξεργασθεί κατά τοπόλοιπο του έτους 2002 ώστε να σχηματίσει το κοινό πραγματική εικόνα της αγοραστικής του δύναμης μετά την εισαγωγή του ευρώ·

5. Θίγεται άραγε το εν λόγω θέμα από την Επιτροπή κατά τις συνεννοήσεις της με κράτη μέλη των οποίων οι κυβερνήσεις εξετάζουν το ενδεχόμενο εισαγωγής του ευρώ μελλοντικά στη χώρα τους και ενδεχομένως με τιςποψήφιες χώρες οι οποίες είναιποχρεωμένες να πράξουν το ίδιο· Ποια είναι τα διδάγματα από τα προβλήματα που παρατηρήθηκαν λόγω της εισαγωγής του ευρώ στα δώδεκα κράτη μέλη·

Απάντηση του κ. Solbes Mira εξ ονόματος της Επιτροπής

(19 Ιουνίου 2002)

1.-4. Η Επιτροπή δε διαθέτει ακόμη στατιστικά στοιχεία για ενδεχόμενη αύξηση τηςπερχρέωσης που συνδέεται με τη μετάβαση στο ευρώ ως νόμιμο χρήμα. Η σχεδόν γενικευμένη διπλή αναγραφή των τιμών κατά τους πρώτους μήνες του 2002 συμβάλλει στη μείωση του κινδύνου εσφαλμένης εκτίμησης του ύψους των τιμών από τα νοικοκυριά με τα χαμηλότερα εισοδήματα. Εξάλλου, είχε προτείνει στη σύστασή της, της 11ης Οκτωβρίου 2000(1), την εφαρμογή της διπλής αναγραφής επισημαίνοντας την τιμή σε ευρώ με ευδιάκριτο τρόπο από τις αρχές του τρίτου τριμήνου του 2001, προκειμένου να συνηθίσει προοδευτικά ο καταναλωτής τη νέα κλίμακα αξιών.

Τα στοιχεία που δημοσιεύτηκαν από τη Eurostat σχετικά με την εξέλιξη του εναρμονισμένου δείκτη τιμών στην κατανάλωση στα συμμετέχοντα στο εν λόγω νόμισμα κράτη — που αποτελούν για τον καταναλωτή ουσιαστικό δείκτη για την εκτίμηση της εξέλιξης της αγοραστικής του δύναμης — ανατρέπουν άλλωστε τηνπόθεση της γενικής αύξησης των τιμών που συνδέεται με την εισαγωγή του ευρώ ως νομίμου χρήματος καθόσον η επίπτωση από το ευρώ εκτιμάται μεταξύ 0 και 0,16 μονάδες (από τρίμηνο σε τρίμηνο).

5. Τα μέτρα πληροφόρησης του καταναλωτή που θα τεθούν σε εφαρμογή στα κράτη που θα συμμετάσχουν μελλοντικά στη ζώνη του ευρώ θα συζητηθούν με τα κράτη αυτά όταν θα έχει ληφθεί η πολιτική απόφαση για την προσχώρησή τους στο ευρώ.

(1) Σύσταση της Επιτροπής της 11ης Οκτωβρίου 2000 για τα μέσα διευκόλυνσης της προετοιμασίας των οικονομικών παραγόντων για τη μετάβαση στο ευρώ — ΕΕ C 303 της 24.10.2000.